text: Syge demonstrerer mod systemet
  14 november 2013 kl. 11.00
  Folk bliver mere syge af sagsbehandlingen, mener en af arrangørerne. Det er en social modstandsbevægelse, der nu råber op.
  Det er mennesker, der er i klemme i den kommunale sagsbehandling, som Tove Knudsen fra Vejle, aktionerer for.
  - Det vi vil opnå med aktionen er, at få et nyt sagsbehandlingssystem. Vi vil gerne have indført vandrejournaler, som de langtidsyge selv har adgang til. Det kan forhindre, at der kommer til at stå fejlagtige oplysninger i journalen.
  - Vi vil være fri for kommunernes lægekonsulenter. De ser ofte ikke klienterne, men afgør ofte deres sager alligevel, forklarer Tove Knudsen til TV SYD.
  Tove Knudsen forventer ikke den store opbakning til dagens demonstrationer i bla. Vejle og Kolding.
  - Folk tør ikke stå frem, da de er bange for, at det går du over deres sagsbehandling.
  Det er græsrodsbevægelsen Aktion syg i Danmark der står bag de små demonstrationer over hele landet.
  Aktion syg i Danmark
  Flemming Leer Jakobsen er kandidat for Enhedslisten i Vejle, fortæller at hans parti støtter op om aktionen.
  Det gør han bla. via de sociale medier, som det ses nederst her på siden.
  Stille protest i Fredericia foran jobcentret kl. 16 idag 14. november #fredericiapol #kvsyd Læs her: http://t.co/tmih5rkyW3
  
  Stille protest i Fredericia foran jobcentret kl. 16 idag 14. november #fredericiapol #kvsyd Læs her: http://t.co/tmih5rkyW3
  
  Protest i VEJLE kl. 15 Rådhustorvet idag 14. november #Vejlepol #kvsyd http://t.co/MfB7kv5bHV
  
  